करौली के त्रिलोकचंद स्टेडियम में आयोजित हो रही इस रैली में गहलोत व पीसीसी चीफ सचिन पायलट समेत प्रदेश प्रभारी अविनाश पांडे, पूर्व मंत्री सीपी जोशी, नेता प्रतिपक्ष रामेश्वर डूडी, वरिष्ठ नेता मोहन प्रकाश, बीडी कल्ला और रमेश मीणा और संभाग के अन्य सभी छोटे बड़े नेता मौजूद रहेंगे. 'भाजपा हटाओ, कांग्रेस लाओ' अभियान के आगाज के तहत संकल्प रैली में 2 लाख की भीड़ जुटाने का लक्ष्य रखा गया है. रैली को लेकर कार्यकर्ताओं में काफी जोश है. रैली में बड़ी संख्या में आ रहे वाहनों के कारण हिण्डौन सिटी में जाम लग गया है. इसके चलते काफी वाहन करौली -हिण्डौन सड़क मार्ग पर फंसे हैं.